次韵邵之才將流民過懸帛嶺均田
作者：黄庭堅
朝代：宋

paragraphs: 獨賢從是出荒城，下馬携筇上石層。
幽洞尋花疑阮肇，斷崖長嘯想孫登。
欲超浮世掛冠紱，未决重雲撫劍稜。
經雨曉煙寒索寞，順風樵叟震碐磳。
山形春到添高秀，瀑溜冰消轉沸騰。
行有流移携襁褓，坐看憔悴拾薪蒸。
素餐每愧斯民病，改作常爲法吏繩。
官小責輕須自慰，得逢佳處幾人曾。